text: Ежегодно, третата неделя на месец ноември се отбелязва като Световен ден за възпоменание на жертвите от пътнотранспортни произшествия. Решението за това, от 26 октомври 2005 г., е на Генералната асамблея на ООН.
  От началото на 2018 г. при тежки пътнотранспортни произшествия в област Видин са загинали девет души - седем мъже и две жени, сред тях един гръцки и един румънски граждани. Жертвите са на възраст от 30 до 57 години. Областната дирекция на МВР-Видин е изпратила списъка с имената им във Видинската света митрополия, за да бъдат споменати, съгласно църковните канони при службите в храмовете на 18 ноември.
  Нека всички бъдем дисциплинирани участници в движението по пътищата, нека бъдем и по-толерантни един към друг.
  Да бъдем разумни и отговорни, обединени в името на живота, призовават служителите на видинската полиция.
  Униформените подкрепиха местна инициатива в навечерието на 18 ноември - Световен ден за възпоменание на жертвите при катастрофи
  Видинските организатори на инициативата – Народно читалище „Светъл ден 2009“, РУО, сектор „Пътна полиция“ и ГПЧЕ “Йордан Радичков“, бяха подготвили атрактивни занимания за учениците от 11 клас.
  Началникът на сектор „Пътна полиция“ главен инспектор Владимир Герасимов и екип от двама пътни полицаи показаха как се правят тестове на шофьорите с технически средства за наличие на алкохол или наркотици и запознаха учениците с действията, които предприемат при контролни проверки по пътищата в региона.
  ОД МВР – Видин подкрепя всяка превантивна инициатива по пътна безопасност в региона, свързана с повишаване на информираността на малки и големи, и фокусираща вниманието на всички към задължението да спазват правилата на пътя.
  Старши комисар Петър Коцин е разпоредил проверка във връзка със случай, касаещ разлепени листовки в областния град.
  В нощта на 14 срещу 15 ноември неизвестни лица разлепили в централната градска част листовки със снимката на полицейски служител от участъка в кв.Нов път и компрометиращ текст.
  Старши комисар Петър Коцин и Иванела Андреева обсъдиха координацията между полицията и общината при постъпили уведомления за масови мероприятия, организирани и провеждани при условията и по реда на Закона за събранията, митингите и манифестациите.
  Полицейските служители ще се грижат за охраната, обществения ред и безопасността на движението при всички протести на територията на региона, посочи директорът.
  Видинските полицаи призовават всички свои протестиращи съграждани да спазват законовите изисквания и да изпълняват указанията на контролните органи. Добрият обществен ред е условие за гарантиране на сигурността - както на протестиращите, така и на останалите граждани.
  Масовото използване на локални отоплителни и нагревателни уреди (електрически, на твърдо, течно и газообразно гориво) рязко усложнява пожарната обстановка през зимния сезон. Увеличава се опасността от възникване на пожари, при които не са изключени и човешки жертви, когато не са предприети необходимите мерки за пожарна безопасност.
  Регионална дирекция „Пожарна безопасност и защита на населението” – Видин апелира към жителите на региона: Бъдете внимателни и отговорни през отоплителния сезон на 2018/2019 година.
  Огнеборците припомнят правилата за пожаробезопасна експлоатация на различните видове отоплителни уреди през този сезон:
  Използвайте само стандартни и технически изправни отоплителни и нагревателни уреди, поставени на огнеустойчиви подложки, далеч от горими и леснозапалими материали;
  Изключвайте уредите с реотани, когато нямат наблюдение и контрол от възрастен човек; преди лягане за сън; когато спре тока; преди да излезете навън;
  Спазвайте инструкциите на производителите за поддръжка, експлоатация, ремонт и мерките за безопасност на уредите;
  Не забравяйте, че само автоматичните и стандартните предпазители (бушони), са в състояние да предотвратят трагедия.
  Поставете под отоплителния уред негорима подложка, която да излиза отстрани поне на 25 см., а отпред най-малко на 50 см., ако подът под него е горим;
  Не забравяйте комините – те трябва да са измазани и без пукнатини; периодично да се почистват от натрупаните в тях сажди; димоотводите (кюнците) да се монтират стабилно укрепени и на безопасно разстояние от горими материали и конструкции; не зауствайте димоотводите във вентилационните тръби и шахти.
  Поддържайте газовото оборудване в състояние, осигуряващо спазването на изискванията за безопасност, като извършвате замянана празна за пълна бутилка от обекти за продажба на бутилки и газ, оторизирани от държавните органи за технически надзор;
  При възникване на пожар сигнализирайте незабавно на телефон 112; без да поемате излишен личен риск - опитайте се да загасите пожара с пожарогасител или с подръчни средства; спрете гасенето на пожара, ако забележите, че той се разпространява към горната част на помещението или в посока изхода и незабавно излезте навън; затворете прозорците и вратите на помещенията преди да ги напуснете.